Fati i qindra mijëra njerëzve të sjellë ilegalisht në SHBA në moshë të mitur
Gjykata e Lartë amerikane fillon shqyrtimin e rasteve që mund të përcaktojnë fatin e qindra mijëra njerëzve të sjellë ilegalisht në SHBA kur ishin në moshë të mitur 
Gjykata e Lartë e Shteteve të Bashkuara fillon shqyrtimin e një rasti që mund të ndikojë në fatin e qindra mijëra njerëzve të sjellë ilegalisht në Shtetet e Bashkuara kur ishin fëmijë. Në rastin e një mjeku i cili është në përfundim të stazhit në shtetin e Kalifornisë, vendimi i gjykatës mund të përcaktojë fatin e jetës së tij. Korrespondentja e Zërit të Amerikës, Warangkana Chomchuen ishte në San Francisko, ku bisedoi me mjekun Jirayuth Latthivongskorn. Prindërit e Jirayuth Latthivongskorn nuk emigruan ligjërisht drejt Shteteve të Bashkuara kur e sollën atë në moshë fëmijënore. Ai po bën tashmë trajnimin mjekësor në Amerikë, bazuar në mundësitë që ofron programi DACA. DACA ofroi mbrojtje ligjore dhe leje pune për gati 700 – 800 mijë persona që u sollën ilegalisht në SHBA kur ishin fëmijë. thotë zoti Latthivongsakorn. Por, plani i tij mund të jetë në rrezik. Në shtator 2017, administrata Trump propozoi anullimin e programit DACA, duke thënë se Presidenti Obama kishte tejkaluar kompetencat dhe krijoi legjislacion për emigracionin. u shpreh më 5 shtator 2017, ish-Prokurori i Përgjithshëm Jeff Sessions. Mbi dy vite më vonë, Gjykata e Lartë e Shteteve të Bashkuara do të dëgjojë tre padi të konsoliduara që kërkojnë vazhdimin e programit DACA. Zoti Latthivongsakorn është njëri prej tre paditësve. thotë zoti Latthivongsakorn. Kriza financiare aziatike e vitit 1997 rrënoi biznesin me pronat e patundshme të prindërve të tij. Ata erdhën në Kaliforni me viza turistike gjashtëmujore, gjetën punë në restorante dhe qëndruan përtej afatit të vizës. Në mars 1999, djaloshi në moshën 9-vjeçare erdhi t’i vizitojë së bashku me dy të vëllezërit më të mëdhenj. thotë zoti Latthivongsakorn. Familja u mundua të mos bjerë në sy dhe atë e thërrisnin me nofkën “New” (“i riu”). Ai studio shumë, mësoi anglishten dhe arriti të diplomohet nga dy universitete prestigjioze amerikane, Berkeley dhe Harvard. Shkolla e Mjekësisë e Universitetit të Kalifornisë në San Françisko e pranoi atë në vitin 2012, një muaj përpara se administrata Obama të njoftonte programin DACA. Në maj të këtij viti, zoti Latthivongsakorn u bë i diplomuari i parë i mjekësisë në historinë 155-vjeçare të kësaj shkolle, i cili ndodhet ilegalisht në vend. thotë dr. Leigh Kimberg, e Universitetit të Kalifornisë në San Françisko. Vendimi i Gjykatës së Lartë për programin DACA pritet të jepet verën e ardhshme. Nëse programi bie, Kongresi mund të veprojë duke miratuar reformën e emigracionit DREAM Act, e cila mund t’u ofrojë nënshtetësinë amerikane disa emigrantëve që hynë ilegalisht në SHBA. Megjithatë, këtë nuk kanë qenë në gjendje ta arrijnë as administrata Bush dhe as administrata Obama.